มกุฎราชกุมารแห่งรัฐมุฮัมมาเราะฮ์ (Emirate of Muhammara) ในฉลองพระองค์ชุดบิชต์ ภาพปี ค.ศ. 1923
**บิชต์** (อาหรับ: بِشْت ; พหูพจน์: بِشُوت, บิชูต์ และ بْشُوت, อิบชูต์) ในภาษาถิ่นอาหรับบางภาษาเรียกว่า มิชละห์ (อาหรับ: مِشْلَح) หรือ อะบาอ์ (อาหรับ: عَبَاء) เป็นเสื้อคลุมแบบดั้งเดิมของผู้ชายที่ได้รับความนิยมในโลกอาหรับ สวมใส่โดยทั่วไปมาเป็นเวลาหลายพันปี

ในภาพวาดของชาวคริสต์และชาวฮีบรูโบราณ ชาวลิแวนต์สวมใส่บิชต์ในสมัยที่พระเยซูทรงพระชนม์ชีพ โดยเฉพาะอย่างยิ่งผู้คนในดินแดนศักดิ์สิทธิ์

บิชต์เป็นเสื้อคลุมตัวนอกอย่างหลวม ๆ ที่สวมทับชุดเษาบ์ (อาหรับ: ثَوْب)

สัญลักษณ์ของความเป็นอาหรับ
--------------------------

บิชต์มักจะสวมใส่เพื่อเป็นเกียรติในโอกาสพิเศษ เช่น งานแต่งงาน หรือเทศกาล เช่น วันอีด หรือสำหรับการละหมาดวันศุกร์ หรือการละหมาดญะนาซะห์ มักจะสวมใส่โดยเจ้าหน้าที่หรือนักบวช รวมถึงหัวหน้าเผ่า กษัตริย์ และอิหม่าม โดยสวมทับเษาบ์, กานซุ (สวาฮีลี: *kanzu*) หรือทูนิก (อังกฤษ: *tunic*) เป็นเครื่องนุ่งห่มแสดงสถานะที่เกี่ยวข้องกับเชื้อพระวงศ์ ตำแหน่งทางศาสนา ความมั่งคั่ง และในโอกาสพิธีต่าง ๆ เช่นเดียวกับชุดทักซิโดสีดำ ของตะวันตก

นิรุกติศาสตร์
-------------

รากศัพท์สามตัวอักษรของบิชต์ ถูกใช้อย่างแพร่หลายในกลุ่มภาษาเซมิติก รวมทั้งภาษาอาหรับ และทฤษฎีหนึ่งระบุว่าบิชต์ มาจากภาษาแอกแคดคำว่า bishtu ซึ่งแปลว่า "ความสูงส่ง" หรือ "ศักดิ์ศรี" อีกชื่อเรียกของชุดคือ อะบาอ์ (อาหรับ: عَبَاء, อักษรโรมัน: *abā*) มาจากรากศัพท์สามตัวอักษรในภาษาอาหรับ ʿAyn-Bāʾ-Wāw ซึ่งเกี่ยวข้องกับ "การเติมเต็ม"

บันทึกทางประวัติศาสตร์ที่เก่าแก่ที่สุดที่มีการกล่าวถึงบิชต์หรือเสื้อคลุมอาหรับอาจเป็นข้อความในหนังสือประวัติศาสตร์ของเฮอรอโดทัส นักประวัติศาสตร์ชาวกรีกในศตวรรษที่ห้าก่อนคริสต์ศักราช โดยในการอธิบายเครื่องแต่งกายของทหารอาหรับ:

"ทหารอาหรับสวมเสื้อคลุมยาวซึ่งผูกด้วยเข็มขัด มีธนูยาวคล้องอยู่ที่แขนขวาโดยกลับหัวลง"

นักวิจัยกล่าวว่าต้นกำเนิดทางภาษาของคำว่าบิชต์ ย้อนกลับไปที่ภาษาแอกแคด ซึ่งเป็นภาษาของผู้คนในดินแดนบาบิโลน โดยเป็นภาษาอาหรับถิ่นของชาวเซไมต์พื้นเมือง โดยมีความหมายในแง่ความมีเกียรติ ความโอ่อ่า ซึ่งบริบททางประวัติศาสตร์ยืนยันความหมายนี้ เจ้านาย ผู้ปกครอง ขุนนางและผู้อาวุโส ใช้สวมใส่ทุกยุคสมัยจนถือเป็นสัญลักษณ์แห่งศักดิ์ศรีและความสูงส่งในสังคม

การผลิต
-------

บิชต์ทำมาจากขนอูฐและขนแพะ โดยนำวัสดุมาปั่นเป็นเส้นใย จากนั้นจึงนำมาทอเป็นบิชต์ ผ้าสำหรับฤดูร้อนจะมีเส้นด้ายที่อ่อนนุ่ม ส่วนสำหรับฤดูหนาวจะมีขนที่หยาบกว่า โดยปกติจะเป็นสีดำ สีน้ำตาล สีเบจ สีครีม หรือสีเทา

ในวัฒนธรรมประชานิยม
-------------------

ในช่วงท้ายของพิธีมอบรางวัลหลังการแข่งขันฟุตบอลโลก 2022 รอบชิงชนะเลิศ เชค ตะมีม บิน ฮะมัด อัษษานี เจ้าผู้ครองรัฐกาตาร์ ทรงสวมบิชต์ให้ลิโอเนล เมสซิ กัปตันทีมชาติอาร์เจนตินา ก่อนการมอบถ้วยชนะเลิศ

ดูเพิ่ม
-------

* ปอนโช
* เษาบ์

อ้างอิง
-------

1. ↑  
	* "Traditional & modern: The Saudi man's bisht". 7 พฤศจิกายน 2012.
	* Hannah (27 เมษายน 2011). "Saudi Arabian Bisht".
	* "الثقافة الشعبية". *folkculturebh.org*.
	* "البشت في الخليج العربي". *www.abuhaleeqa.net*. คลังข้อมูลเก่าเก็บจากแหล่งเดิมเมื่อ 15 พฤศจิกายน 2019. สืบค้นเมื่อ 23 พฤษภาคม 2016.
	* ناصر حسين العبّودي (1987). *الأزياء الشعبية الرجالية في دولة الإمارات وسلطنة عمان*. مركز التراث الشعبي لدول الخليج العربية،. pp. 121, 127, 129.
	* Najlā Ismāʻīl al-ʻIzzī al-Wahhābī (2003). أزياء قطرية. جمعية الفن الإسلامي،. p. 12. ISBN 978-0-9544445-2-5.
	* S. D. Goitein (1983). *A Mediterranean Society: Daily life*. University of California Press. pp. 464–. ISBN 978-0-520-04869-0.
	* Abū al-Maḥāsin Yūsuf Ibn Taghrībirdī (1976). *History of Egypt, 1382-1469 A.D.: 1382-1399 A.D* (reprint ed.). New York: AMS Press. p. 108. ISBN 0-404-58813-1.
2. 1 2 3  Al-Mukhtar, Rima (7 พฤศจิกายน 2012). "Traditional & modern: The Saudi man's bisht". *Arab News* (ภาษาอังกฤษ).
3. ↑  "Kate dusts off her Alexander McQueen tuxedo for stunning appearance". *Evening Standard* (ภาษาอังกฤษ). 13 ตุลาคม 2020. สืบค้นเมื่อ 15 ตุลาคม 2020.
4. ↑  "Traditional & modern: The Saudi man's bisht". *Arab News* (ภาษาอังกฤษ). 7 พฤศจิกายน 2012. สืบค้นเมื่อ 15 ตุลาคม 2020.
5. ↑  "A symbol of Arab identity". *Gulf News* (ภาษาอังกฤษ). สืบค้นเมื่อ 15 ตุลาคม 2020.
6. ↑  Ali Fahmi khashim. الأكدية العربية [*Akkadian Arabic Dictionary*]. p. 140. ISBN 977-291-642-8.[*ลิงก์เสีย*]
7. ↑  "Lionel Messi made to wear traditional Arab bisht for World Cup trophy lift". *The Daily Telegraph*. 18 December 2022. สืบค้นเมื่อ 18 December 2022.

แหล่งข้อมูลอื่น
---------------

WikisourceWikisource
วิกิซอร์ซภาษาเยอรมัน (Deutsch) มีข้อมูลต้นฉบับเกี่ยวกับ: 
**MKL1888:Aba**

วิกิพจนานุกรมวิกิพจนานุกรม
วิกิพจนานุกรม มีความหมายของคำว่า:   
**بشت**

* Bisht ที่ *alrashidmall.com*